Blac Chyna gespot oor haar 'aksies' in seksvideo | Netwerk24
Deur Ischke de Jager 21 Februarie 2018 21:13
In die grafiese beeldmateriaal kan gesien word hoe die 29-jarige 'n seksdaad uitvoer, berig The Sun.
Die realiteitster, Blac Chyna.
Volgens Mail Online word die video sedert Maandag op Twitter en ander aanlyn platforms gesirkuleer.
Haar prokureur, Walter Mosley, het aan US Weekly gesê die uitlek van die video is 'n misdaad en die polisie ondersoek die saak. Chyna gaan regstappe doen.
Mail Online berig dat die 24-jarige rapper Mechie, 'n eks van Chyna, homself as die man in die video geïdentifiseer het. Die private video is glo in Julie opgeneem toe hulle nog 'n paartjie was.
Hoewel hulle sedertdien uitmekaar is, sal hulle moet saamspan as hulle die skuldige wil vasstrek, berig Mail Online.
'n Woordvoerder van Chyna, Lisa Bloom, het 'n boodskap oor "wraak-pornografie" getwiet en noem die uitlek van die video "'n vorm van huishoudelike geweld".
Mosley het aan People gesê dit is te vroeg om die voorval as "wraak-pornografie" te verklaar en bygevoeg dat die bron van die uitlek van die video onbekend is.
Chyna, wat baie sigbaar in die video is, word meestal oor haar aksies daarin gespot.
Nóg 'n ekskêrel, Rob Kardashian, het in 2017 ook 'n intieme video van hulle twee op Instagram gedeel. - TMZ